આજે સવારે સુપ્રિમ કોર્ટે એવો આદેશ આપ્યો હતો કે મહારાષ્ટ્રની ભાજપ સરકાર આવતીકાલે વિશ્વાસનો મત વિધાનસભામાં લે તે દરમિયાન એનસીપીના નાયબ મુખ્યમંત્રી અજીત પવારે પક્ષના અન્ય સાથીદારોની સમજાવટને કારણે રાજીનામુ આપી દેતા ભાજપ ભીંસમાં મુકાયુ હતું અને વિધાનસભામાં બહુમતિ પૂરવાર થશે નહીં તેવું જણાતા આજે બપોરે ૩.૩૦ કલાકે મુખ્યમંત્રી ફડણવીસે પોતાના પદ ઉપરથી રાજીનામુ આપવાની જાહેરાત એક પત્રકાર પરિષદમાં કરી હતી અને જણાવ્યું હતું કે હું પત્રકાર પરિષદ બાદ મારૃં રાજીનામું આપવા રાજ્યપાલ પાસે જઇ રહ્યો છું.